સુપ્રીમ કોર્ટે વન બાર વન વોટ માટે આપેલા આદેશ મુજબ આજે ગુજરાતમાં સૌપ્રથમ વખત ગુજરાત હાઇકોર્ટ બાર એસોસિએશન સહિત ૨૫૩ બાર એસોસિયેશનની ચૂંટણી યોજાઇ છે. હાઇકોર્ટ, મેટ્રોપોલિટિન કોર્ટ, સિટી સિવિલ કોર્ટ, ગ્રામ્ય કોર્ટ, ફેમિલી કોર્ટમાં બાર એસોસિયેશનની ચૂંટણીને લઇને વકીલોમાં વહેલી સવારથી ઉત્સાહ મળ્યો હતો. મેટ્રોપોલિટિન કોર્ટમાં અમદાવાદ ક્રિમિનલ કોર્ટ બાર એસોસિએશન અને ગ્રામ્ય કોર્ટમાં અમદાવાદ ડિસ્ટ્રિકટ બાર એસોસિએશનની ચૂંટણી પર સૌથી વધુ રસાકસી જોવા મળી રહી છે.